સાયબર વર્લ્ડ પ્રા. લિ. કંપનીના કોન્ફરન્સ હોલમાં ચાર જણ બેઠા હતા. કંપનીના મેનેજિંગ ડિરેક્ટર મિ. નિખિલ ભટ્ટ, સી.ઈ.ઓ ગુલાલ જોશી, અનિકેત અને નયનેશ. કંપનીમાં ચાલતી સોફ્ટવેરની ચોરી કોણ કરે છે એ શોધી કાઢવા માટે લગભગ મહિના પહેલાં અનિકેત અને નયનેશને એપોઇન્ટ કરવામાં આવ્યા હતા, પણ હજુ સુધી કોઈ પરિણામ આવ્યું નહોતું. નિખિલ અનિકેત અને નયનેશને પૂછી રહ્યો હતો, ‘ફ્રેન્ડઝ, યુ હેવ ઓલરેડી વેસ્ટ મચ ટાઈમ, બટ, રિઝલ્ટ ઈઝ ઝીરો! દોઢ મહિનો થઈ ગયો. નથી હજુ તો એ સાઈબર ચોર પકડાયો કે નથી એને લગત તો કોઈ સુરાગ મળ્યા.